Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 1108/09/8803	Košice II, 1.10.2013
EEČ : 2-64-319-2013

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
	XXXXX prokuratúry XXXXX II v trestnej veci vedenej proti obvinenému XXXXX za prečin úverového podvodu podľa § 222 ods. 1 Trestného zákona, ktorého sa dopustil na tom skutkovom základe, že dňa 7.5.2009 v Košiciach na ul. Turgenevovej č. 34 uzatvoril so spoločnosťou XXXXX s.r.o. XXXXX zmluvu o úvere č. 9380084 na sumu 600.-€, ktorý sa zaviazal splácať v pravidelných mesačných splátkach vo výške 129.-€ po dobu 8 mesiacov, pričom pri uzatváraní zmluvy uviedol nepravdivé údaje o zamestnaní a výške príjmu a doposiaľ neuhradil ani jednu splátku, čím tak pre spoločnosť XXXXX s.r.o. XXXXX spôsobil škodu vo výške 1.058,74.-€ 

lebo o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením vyšetrovateľa OR PZ UJKP XXXXX sp. zn. ORP-2741/4-OJP-KE-2009 zo dňa 9.12.2009 podľa § 199 ods. 1 Trestného poriadku  začaté trestné stíhanie a súčasne podľa § 206 ods. 1 Trestného poriadku vznesené obvinenie Jiřímu Navrátilovi za prečin úverového podvodu podľa § 222 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

Uznesením vyšetrovateľa OR PZ UJKP XXXXX sp. zn. ORP-2741/4-OJP-KE-2009 zo dňa 26.1.2012 bolo podľa § 228 ods. 2 písm. d) Trestného poriadku prerušené trestné stíhanie za účelom odovzdania trestného stíhania do Českej republiky, nakoľko zo správy policajných orgánov Českej republiky bolo zistené, že obv. XXXXX sa nachádza vo výkone trestu odňatia slobody vo Veznici Břeclav v Českej republike.

Dňa 20.2.2012 bola Krajskou prokuratúrou v Košiciach spracovaná žiadosť o prevzatie trestného stíhania adresovaná justičným orgánom Českej republiky, ktorá bola prostredníctvom Generálnej prokuratúry Slovenskej republiky zaslaná Českej strane.

Dňa 8.3.2013 tunajšia prokuratúra obdržala prostredníctvom Krajskej prokuratúry v Košiciach právoplatné uznesenie Okresného štátneho zastupiteľstva Hradec Králové sp. zn. 1 ZT 284/2012 zo dňa 5.10.2012, ktorým bola v zmysle § 159a ods. 3 Trestného poriadku Českej republiky s poukázaním na § 172 ods. 2 písm. a) Trestného poriadku Českej republiky odložená trestná vec obv. XXXXX, pretože trestné stíhanie je neúčelné vzhľadom k tomu, že trest, ku ktorému môže trestné stíhanie viesť je celkom bez významu popri treste, ktorý pre iný trestný čin bol obvinenému už uložený. V odôvodnení uvedeného uznesenia sa uvádza, že obv. XXXXX je od 18.8.2009 vo výkone trestu odňatia slobody, kde si odpykáva tresty uložené rozsudkami Okresného súdu v Přerove sp. zn. 5T 71/2006, sp. zn. 4T 11/2003, Okresného súdu v Opave sp. zn. 3T 38/2005, Okresného súdu v Olomouci sp. zn. 7T 89/2005 a Okresného súdu v Uherskom Hradišti sp. zn. 2T 350/2003, kedy plánovaný výstup obvineného z výkonu trestu odňatia slobody je stanovený na deň 6.7.2014, preto sa štátny zástupca Okresného štátneho zastupiteľstva stotožnil s neúčelnosťou ďalšieho trestného stíhania obvineného.  

Dňa 1.9.2011 nadobudla účinnosť novelizácia ustanovenia § 215 ods. 2 Trestného poriadku, kde v ustanovení § 215 ods. 2 písm. b/ Trestného poriadku sa uvádza, že prokurátor zastaví trestné stíhanie, ak o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.
   
Vzhľadom na vyššie uvedené skutočnosti bolo potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor